آذربایجان پرمیئر لیگی

**آذربایجان پرمیئر لیگی** () یادا اسپانسرلیق آدی ایله **میسلی پرمیئر لیگی** ()، آذربایجانین پئشه‌کار فوتبال تاخیملاری‌نین چیخیش ائتدیگی ان یۆکسک لیگ دیر. ۲۶–۲۰۲۵ مؤوسوموندن اعتیباراً، بیر مؤوسوم‌ده ۱۲ تاخیمین یاریشدیغی لیگده، ان اۆست سؽرادا یئر آلان تاخیم شامپیون اوْلورکن سوْن تاخیم بیر باشا بیرینجی لیگه دۆشور. آیریجا اوْن‌بیرینجی سؽرادا جدولی بیتیرن تاخیم بیرینجی لیگین ایکینجی تاخیمی ایله پلی آف اوْیونو کئچیریر. لیگده بیرینجی اوْلان تاخیم آوروپا شامپیونلار لیگی پلی آف مرحله‌سی‌نه، ایکینجی و اۆچونجو تاخیملار ایسه یوفا کونفرانس لیگی پلی آف مرحله‌سی‌نه حاق قازانیرلار. آیریجا آذربایجان کوپاسیندا شامپیون اوْلان تاخیم آذربایجانین دؤردونجو تمثیلچی‌سی اولاراق یوفا آوروپا لیگی پلی آف مرحله‌سی‌نه یوْل تاپیر.

۱۹۹۲-جی ایلده قۇرولان لیگ ۲۰۰۷-جی ایله قدر **یۆکسک لیگ** آدی ایله کئچیریلدی. ۲۰۰۷-جی ایلدن سوْنرا **آذربایجان پرمیئر لیگی** آدی آلتیندا فعالیت گؤسترن لیگده، قاراباغ (۱۲ دفعه)، نفتچی (۹ دفعه)، کپز (۳ دفعه)، اینتر (۲ دفعه)، شمکیر (۲ دفعه)، باکی (۲ دفعه)، خزر لنکران (۱ دفعه) و توران توووز (۱ دفعه) شامپیونلوغا نائیل اوْلوبلار. ۱۹۹۲ده آذربایجان فوتبال فدراسیونلاری بیرلیگی طرفیندن قۇرولان لیگ، گۆنوموزده ۱۳ ژوئن ۲۰۰۸ تاریخینده *آف‌ف‌ب* ترکیبینده قۇرولان و آذربایجان فوتبال لیگلریندن سوْروملو اوْلان آذربایجان پئشه‌کار فوتبال لیگی طرفیندن دۆزنله‌نمکده دیر.

## تاریخی

### ۱۹۹۰-جی ایللر
۱۹۹۰-جی ایللرده کپز، نفتچی باکی، توران توووز و شمکیر کیمی کولوبلار لیگده اۇغورلو چیخیش ائده‌رک شامپیون اوْلموشلاردیر. ۹۰-جی ایللر اؤلکه فوتبالیندا غرب بؤلگه‌سی‌نین کولوبلاری‌نین اساساً ده *کپز* کولوبونون هئگئمونلوغو ایله یاددا قالمیشدیر. گنجه‌لیلر اوْن ایللیک عرضینده آذربایجان فوتبالیندا قؽریلما‌سی چوْخ چتین اوْلاجاق چوخ ساییدا رکوردلارا ایمضا آتمیش و اؤلکه فوتبالینا آچیق آشکار دامغا وۇردوقلاری اۆچون آذربایجان فوتبال ایجتیماعیتی طرفیندن *یئنیلمز* لقبینه لاییق گؤرولموشلر. ۱۹۹۷-جی ایلده، *کپز* آذربایجان شامپیوناسی تاریخینده ان اۇزون غلبه سئری‌سینه ایمضا آتمیشدیر. گنجه‌لیلر ۹۸–۱۹۹۷ و ۹۹–۱۹۹۸ مؤوسوملرینده آردیجیل ۲۰ اوْیوندا مئیدانی ۳ خاللا ترک ائتمیشدیلر.

### ۲۰۰۰-جی ایللر
۲۰۰۰-جی ایللرین اوْرتاسیندا ایقتیصادی بؤحران یئرلی کولوبلارا جیددی ضربه وۇردو و نتیجه‌ده، *[[خزری بوزوونا فوتبال کولوبو|خزری بوزوونا]]*، *[[شفا فوتبال کولوبو|شفا]]* و *[[ای‌ان‌اس پیوانی باکی فوتبال کولوبو|ای‌ان‌اس پیوانی باکی]]* کیمی تاخیملار داغیلدیلار. اوْ زامان کی آدی ایله "*یۆکسک لیگ*" تاخیملاری‌نین ۲۰۰۲-جی ایلین آوریلینده شامپیونانین دایاندیرماسی و آذربایجان فوتبال فدراسیونلاری بیرلیگی ایله اوْلان گرگینلیگی‌نین نتیجه‌سینده، فیفا و یوفا آذربایجان فوتبالینا ۲ ایللیک قاداغا جزاسی وئردیلر. یاریشی یاریمچیلیق دایاندیران تاخیملار اؤز یاراتدیقلاری تشکیلات کوْمیته‌سی‌نین جهدی ایله لیگی داوام ائتدیردی آمما فدراسیون و کوْنفدراسیونلارین وئردیگی جزالارا گؤره غئیر رسمی حئساب ائدیلدی. اؤلکه‌ده فوتبال لیگلری‌نین جزاسینا گؤره فوتبال دا یوْخا چیخماسی ایله نتیجه‌له‌نن موناقیشه‌دن سوْنرا اوْیونچولار یا خاریجه اۆز توتوب اؤلکه‌نی ترک ائتدیلر یادا فوتسال یاریشلاریندا چیخیش ائتمه‌گی باشلادیلار.

یئنی یوز ایلده *[[نفتچی باکی فوتبال کولوبو|نفتچی]]* هئگئمونلوغونا *[[خزر لنکران فوتبال کولوبو|خزر لنکران]]*، *[[شاماخی فوتبال کولوبو|اینتر باکی]]* و *[[باکی فوتبال کولوبو|باکی]]* کیمی یئنی رقیبلر سوْن قوْیماغا چالیشیردی. ۰۵–۲۰۰۴ مؤوسومونده " *[[نفتچی باکی فوتبال کولوبو|نفتچی]]*" لیگین سوْنوندا "*[[خزر لنکران فوتبال کولوبو|خزر لنکران]]*" تاخیمی ایله عئینی خال یؽغدیغی اۆچون شامپیونو موعیینلشدیرمک اۆچون قیزیل اوْیون کئچیریلدی. گنجه شهر ایستادیوموندا کئچیریلن اوْیوندا *نفتچی*، *خزر لنکران*ی ۲-۱ نتیجه‌سی ایله اۇتاراق، آردیجیل ایکینجی دفعه شامپیونلوغو قۇتلادی. قاراباغ ۱۰–۲۰۰۹ و ۱۱–۲۰۱۰ مؤوسوملرینده آذربایجاندان یوفا آوروپا لیگی پلی آف مرحله‌سینه چیخان ایلک تاخیم اوْلدو.

### ۲۰۱۰-جو ایللر
[thumb|right|180px|[۱۲–۲۰۱۱ آذربایجان پرمیئر لیگی‌نین شامپیونو نفتچی کولوبونا وئریلن کاپ]]
۱۱–۲۰۱۰ مؤوسومونده *[[نفتچی باکی فوتبال کولوبو|نفتچی]]* آلتی اوغورسوز ایلدن سوْنرا شامپیون اوْلدو. گلن مؤوسوم  ایسه یئنی‌دن *نفتچی* یئددینجی دفعه آذربایجان شامپیونو اوْلدو. ۳۰ آقوْست ۲۰۱۲ده بؤیوک‌آغا حاجیئوین هیدایت ائتدیگی *نفتچی* سفرده آپوئل قارشی‌سیندا ۳-۱ (توْپلامدا ۴-۲) حئسابی ایله قالیب گله‌رک آذربایجان فوتبال تاریخینده ایلک دفعه یوفا آوروپا لیگی‌نین قروپ مرحله‌سینه وثیقه قازانمیشدیر. گلن مؤوسومده *نفتچی* آردیجیل ۳-جو دفعه اؤلکه شامپیونو اوْلدو.

۱۴–۲۰۱۳ مؤوسوموندن باشلایاراق آذربایجان پرمیئر لیگینده *[[قاراباغ فوتبال کولوبو|قاراباغ]]* هئگئمونلوغو اله آلدی. همین مؤوسوم *قاراباغ* ۲۱ ایلدن سوْنرا ایکینجی شامپیونلوغونو قئید ائتدی. ۲۰۱۴-جو ایلده *قاراباغ* آذربایجان فوتبالیندا یوفا آوروپا لیگی قروپ مرحله‌سینه وثیقه قازانان ایکینجی و ۲۰۱۵-جی ایلده *[[قبله فوتبال کولوبو|قبله]]* اۆچونجو کولوبلار کیمی تاریخه کئچدیلر. ۱۷–۲۰۱۶ مؤوسومونده *قاراباغ* آردیجیل ۴-جو دفعه اؤلکه شامپیونو اوْلدو. ۲۴ آقوْست ۲۰۱۷ده *[[قاراباغ فوتبال کولوبو|قاراباغ]]* آذربایجان فوتبالی تاریخینده ایلک دفعه آوروپا شامپیونلار لیگی‌نین قروپ مرحله‌سینه وثیقه قازاندی. همین ایلده آذربایجان پرمیئر لیگی بین‌الخالق فوتبال تاریخی و استاتیستیک فدراسیونو طرفیندن دونیانین ان یاخشی ۳۳-جو لیگی اوْلدو.

۱۸–۲۰۱۷ مؤوسومو سوْنوندا ۲۲ آوریل ۲۰۱۸ تاریخینده *[[قاراباغ فوتبال کولوبو|قاراباغ]]* آردیجیل بئشینجی دفعه شامپیون عونوانی‌نی قازاندی.

### ۲۰۲۰-جی ایللر
۲۰۲۰-جی ایلده کووید-۱۹ قلوْبال پاندمی‌سی ایله علاقه‌دار یارانمیش مؤوجود وضعیت، و خسته‌لیگه یوْلوخما خطری‌نین یۆکسلمه‌سی، آذربایجان اراضی‌سینده قرنطینه رژیمی‌نین ۱ ژوئن ۲۰۲۰ تاریخینه‌دک اۇزادیلماسی ایله باغلی تاخیملارین مشق کئچیرمه‌سی اۆچون واخت آزلیغی، تاخیملارین ائحتیمال اوْلونان مالیه چتینلیگی، پاندمی دؤورونده آذربایجان فوتبال فدراسیونلاری بیرلیگی ایجراعیات کوْمیته‌سی‌نین قبول ائتدیگی مۇوافیق قرارلار و وئریلن تؤوسیه‌لر و فوتبالچی‌لارین، مشقچی‌لرین و آذربایجان پرمیئر لیگینده اوْیونلارین تشکیلینده بۇ و یا دیگر شکیلده ایشتیراک ائدن شخص‌لرین ساغلاملیغی‌نین قوْرونماسی نظره آلیناراق، ۲۰–۲۰۱۹  مؤوسومونده شامپیونلوق و کوپا یاریشی دایاندیریلدی. مؤوسومون قالیبی و یوفانین یاریشلاریندا ایشتیراک ائده‌جک تاخیملار سوْن تور جدولینه اۇیغون اوْلاراق موعیینلشدیریلدی. بۇنون نتیجه‌سینده *[[قاراباغ فوتبال کولوبو|قاراباغ]]* آردیجیل ۷-جی، توْپلامدا ایسه ۸-جی دفعه شامپیونلوغو الده ائتدی.

۲۱–۲۰۲۰ مؤوسومونده *[[نفتچی باکی فوتبال کولوبو|نفتچی]]* آذربایجان پرمیئر لیگینده یئددی ایلدن سونرا هئگئمون اوْلموش *[[قاراباغ فوتبال کولوبو|قاراباغ]]* کولوبونو گئری ده بۇراخاراق ۹-جو شامپیونلوغونو قئید ائتدی. ۲۲–۲۰۲۱ مؤوسوموندن سونرا *قاراباغ* یئنی‌دن هئگئمونلوغو الینه آلاراق شامپیونلوقلارینا داوام ائدیب آوروپا لیگلرینده اۇغورلو چیخیشلار ائتمیشدیر.

## فوْرمت
۲۶–۲۰۲۵ مؤوسوموندن *آذربایجان پرمیئر لیگی*نده ۱۲ فوتبال کولوبو ایشتیراک ائده‌جک دیر. مؤوسوم عرضینده (آقوْست‌دان مئی آیینا قدر) هر تاخیم رقیبلری ایله اۆچ دفعه (دایره‌وی سیستم) گؤروشه‌جک دیر؛ بیر دفعه اؤز مئیدانیندا، بیر دفعه سفرده، سوْن دفعه ایسه ائو صاحیبی پۆشک اساسیندا سئچیله‌جک جمعی ۳۳ اوْیون کئچیریله‌جک دیر. تاخیملارا غلبه‌یه گؤره اۆچ خال، برابرلیگه گؤره بیر خال و مغلوبیته گؤره صیفر خال وئریلیر. جدولده تاخیملارین دۇرومو ایسه ایلک اؤنجه عومومی خاللار، سوْنرا قوْل فرقلری، داها سوْنرا وۇرولان قوْللارلا سؽرالانیر.

آشاغیدا آذربایجان پرمیئر لیگی‌نین تاریخی بوْیونجا تاخیملارین سایی‌سی قئید ائدیلمیشدیر.

## تاخیملار (۲۶–۲۰۲۵ مؤوسومو)

### ایستادیوملار و  یئرلری
:*نوْت: جدول الیفبا ایله سؽرالانمیشدیر.*

## شامپیونلار

### شامپیونلار و قوْل کراللاری

### آذربایجان ش‌س‌ج شامپیونلاری

## اسپانسرلیق و لوْقو
thumb|آذربایجان پرمیئر لیگی لوْقوسو (۲۰۰۹–۲۰۱۲)
thumb|آذربایجان پرمیئر لیگی لوْقوسو (۲۰۱۲–۲۰۱۹)
آذربایجان پرمیئر لیگی‌نین قۇرولدوغو ۱۹۹۲-جی ایلدن ۲۰۰۹-جو ایله قدر اسپانسری اوْلمامیشدیر. سپتامبر ۲۰۰۹ دا " *[[اونی‌بانک]]*" و آذربایجان لیگلریندن سوْروملو اوْلان *[[پئشه‌کار فوتبال لیگی]]* آراسیندا اسپانسرلیق آندلاشماسی ایمضالاندی و اؤلکه شامپیوناسی ایلک دفعه تیجاری یاپی طرفیندن اسپانسرلیق ائدیلدی. ۲۰۱۲-جی ایلده ایسه آذربایجان پرمیئر لیگی " *[[توپاز (بوک‌مئیکر)|توپاز]]*" بوک‌مئیکر شیرکتی طرفیندن اسپانسرلیق ائدیلدی.

thumb|آذربایجان پرمیئر لیگی لوْقوسو (۲۰۲۰–۲۰۲۲)
۲ آقوْست ۲۰۲۰ تاریخینده پئشه‌کار فوتبال لیگی طرفیندن آذربایجان پرمیئر لیگی اسپانسرسیز لوْقوسو قارتال، آلوْو و دالغا ایله احاطه اوْلونان فوتبال توْپو شکلینده دیزاین ائدیلیب تقدیم اوْلوندو.

## مئدیا علاقه‌لری
۲۰۰۹-جو ایلده آذربایجان فوتبال لیگلریندن سوْروملو اوْلان پئشه‌کار فوتبال لیگی و آذ تی‌وی قاپالی سهامدار شیرکتی، آرالاریندا آذربایجان پرمیئر لیگی و کوپاسی‌نین اوْیونلاری‌نین اؤزل چکیلیش و یاییم حوقوقونا داییر موقاویله ایمضالادیلار. آذربایجاندا ۲۰۰۹-جو ایلدن ۲۰۱۵-جی ایله قدر آذربایجان پرمیئر لیگی ایدمان تی‌وی طرفیندن یاییملانیردی. ۱۶–۲۰۱۵ مؤوسومونده آذربایجان پرمیئر لیگی‌نین یاییم  حوقوقو اۆچون موناقیصه تشکیل اوْلوندو و موناقیصه‌نین قالیبی سی‌بی‌سی ایسپورت اوْلدو.

## رکوردلار
ناظیم علیئو آذربایجان پرمیئر لیگی‌نین ان چوْخ قوْل وۇران فوتبالچی‌سی دیر. ۹۶–۱۹۹۵مؤوسومونده ناظیم علیئو  آذربایجان پرمیئر لیگده ایلک ۱۰۰ قوْل وۇران اوْیونچو اوْلدو. اوْ واختدان بری، ۱۰ دیگر اوْیونچو دا  ۱۰۰ قوْل نیشانینا چاتمیشلار دیر.

آذربایجان پرمیئر لیگینده ان چوْخ اوْیون کئچیرن فوتبالچی ایسه راهید امیرقولیئو دیر.

**قالین رنگله** گؤستریلن اوْیونچولار هله کاریئری‌نی داوام ائتدیریر؛

#### قازانان باش مشقچی‌لر

* 

## نوْتلار

## قایناقلار

بؤلمه:فوتبول
بؤلمه:آذربایجان پرمیر لیقا‌سی 
بؤلمه:دونیانین اوست فوتبال لیگلری